Κόπα Αμέρικα Σεντενάριο

Το **Κόπα Αμέρικα Σεντενάριο** (ισπανικά: *Copa América Centenario*, αγγλικά: *Centennial Copa America*) ήταν ποδοσφαιρική διοργάνωση η οποία πραγματοποιήθηκε στις Ηνωμένες Πολιτείες το 2016. Η διοργάνωση αποτέλεσε γιορτή για τα εκατό χρόνια της CONMEBOL και του Κόπα Αμέρικα και ήταν το πρώτο Κόπα Αμέρικα που διεξήχθη εκτός Νοτίου Αμερικής.

Η διοργάνωση συμπεριλήφθηκε στο ημερολόγιο της FIFA, κάτι που σημαίνει ότι μπορούσαν να είναι διαθέσιμοι όλοι οι πρωτοκλασάτοι παίκτες κάθε εθνικής ομάδας που συμμετείχε.

## Σχεδιασμός
Τον Φεβρουάριο του 2012 ο Αλφρέδο Αουίτ, τότε αναπληρωτής πρόεδρος της CONCACAF, ανακοίνωσε ότι η διοργάνωση αναμένεται να λάβει χώρα το 2016 ως μια γιορτή της εκατονταετηρίδας της CONMEBOL. Ο πρόεδρος της CONMEBOL, Νικολάς Λεός, είπε: «Ας ελπίσουμε ότι μπορούμε να οργανώσουμε ένα μεγάλο γεγονός, επειδή έχουμε 100 χρόνια παρουσίας και θέλουμε μία μεγάλη γιορτή».

Η διοργάνωση είχε ανακοινωθεί από την CONMEBOL στις 24 Οκτωβρίου του 2012 και επιβεβαιώθηκε από την CONCACAF την 1η Μαΐου του 2014.

Στις 26 Σεπτεμβρίου του 2014, η FIFA ανακοίνωσε ότι η διοργάνωση έχει προστεθεί στο Ημερολόγιο Διεθνών Αγώνων της FIFA, κάτι που σημαίνει ότι οι σύλλογοι θα έπρεπε να αποδεσμεύουν τους παίκτες που κλήθηκαν στα αντιπροσωπευτικά συγκροτήματα των χωρών τους.

Η διοργάνωση συνέπεσε με μία ακόμη σημαντική αντίστοιχη διοργάνωση, αυτή του Ευρωπαϊκού Πρωταθλήμτος Ποδοσφαίρου 2016 (UEFA Euro 2016), η οποία ήταν επίσης προγραμματισμένη για τον Ιούνιο του 2016.

### Διαφθορά στην εκτελεστική εξουσία του αθλητισμού
Η διεξαγωγή της διοργάνωσης ήταν αμφίβολη, έπειτα από αρκετές συλλήψεις υψηλά ιστάμενων προσώπων της εκτελεστηκής εξουσίας του αθλητισμού, συμπεριλαμβανομένων των ατόμων που είχαν σχέσεις με τον κάτοχο των εμπορικών δικαιωμάτων της διοργάνωσης, την Datisa (με την εμπορική επωνυμία «Wematch»), μία συνεργασία μεταξύ των τριών εταιρειών αθλητικού μάρκετινγκ, της *Full Play*, της *Torneos* και της *Traffic Sports Marketing*. Το Δεκέμβριο του 2014, ο Βραζιλιάνος επιχειρηματίας Ζοζέ Χάβιλα, ιδιοκτήτης και ιδρυτής της *Traffic Sports* κρίθηκε ένοχος με την κατηγορία της διαφθοράς, συμπεριλαμβανομένων εκβιασμών, απάτης, όπως και ξέπλυμα βρώμικου χρήματος. Στο κατηγορητήριο, το FBI δήλωσε ότι αξιωματούχοι επρόκειτο να λάβουν δωροδοκίες ύψους 20 εκατομμυρίων δολαρίων, για τη διοργάνωση του 2016. Datisa πραγματοποίησε συμφωνίες για τα εμπορικά δικαιώματα με CONMEBOL και CONCACAF, ενώ ο τραπεζικός της λογαριασμός είχε παγώσει, με αποτέλεσμα να θέσει σε κίνδυνο τη διεξαγωγή της διοργάνωσης. Στις 21 Οκτωβρίου του 2015, η CONCACAF ανακοίνωσε ότι διέκοψε τη συμφωνία της με την Datisa.

Στις 23 Οκτωβρίου του 2015, η CONCACAF, η CONMEBOL και η οικοδέσποινα Ποδοσφαιρική Ομοσπονδία ρων ΗΠΑ (USSF), επιβεβαίωσαν τη διεξαγωγή της διοργάνωσης όπως προβλεπόταν αρχικά.

## Τρόπαιο
Ένα νέο τρόπαιο έπρεπε να δημιουργηθεί για τη διοργάνωση και να παρουσιαστεί στις 4 Ιουλίου του 2015 στον Τελικό του Κόπα Αμέρικα 2015. Το τρόπαιο δεν παρουσιάστηκε, ωστόσο, η CONMEBOL ανακοίνωσε στις 28 Απριλίου του 2016, ότι η παρουσίαση για το τρόπαιο θα λάβει χώρα στην Μπογκοτά της Κολομβίας.

thumb|left|Το τρόπαιο της διοργάνωσης.

Στις 28 Απριλίου του 2016, αναφέρθηκε στην ιστοσελίδα του Copa América ότι το νέο τρόπαιο είναι στην πραγματικότητα αναμνηστικό, και θα δοθεί μόνο στη χώρα της νικήτριας ομάδας, ενώ το αρχικό ασημένιο τρόπαιο θα εξακολουθήσει να απονέμεται σε κάθε νικήτρια ομάδα της διοργάνωσης (συμπεριλαμβανομένης της νικήτριας του 2016). Το τρόπαιο Centenario διατηρεί τη σιλουέτα του αρχικού τροπαίου, αλλά είναι φτιαγμένο από χρυσό. Το μπροστινό μέρος του τροπαίου είναι διακοσμημένο με υπερυψωμένη (και στην περίπτωση ορισμένων τμημάτων του λογοτύπου, χαραγμένη) την εικόνα του κειμένου και του λογότυπου Copa América Centenario. Σε κάθε πλευρά υπάρχει ανάγλυφη εικόνα της ενωμένης Βόρειας και Νότιας Αμερικής, τιμώντας τοπρώτο Κόπα Αμέρικα που πραγματοποιείται σε έδαφος εκτός της Νοτίου Αμερικής. Αντί για την παραδοσιακή ξύλινη βάση, η οποία εμπεριείχε τα ονόματα των χωρών που έχουν κατακτήσει το τρόπαιο, η βάση του αναμνηστικού τροπαίου Centenario περιλαμβάνει 16 ζώνες, στις οποίες είναι χαραγμένα τα ονόματα των 16 χωρών της διοργάνωσης. Άλλες λεπτομέρειες περιλαμβάνουν τα λογότυπα των CONMEBOL και CONCACAF (τις δύο συνομοσπονδίες με εκπροσώπους στη διοργάνωση), τα έτη «1916–2016» (τιμώντας τα 100 χρόνια της CONMEBOL και του Κόπα Αμέρικα) και τις φράσεις «La Copa del Siglo» (Το Κύπελλο του Αιώνα) και «Uniting the Americas» (Ενώνοντας την Αμερική).

## Επιλογή διοργανώτριας
Ο Λουίς Τσιριμπόγα, ο πρόεδρος της Ομοσπονδίας Ποδοσφαίρου του Ισημερινού, δήλωσε πως οι Ηνωμένες Πολιτείες και το Μεξικό ήταν οι πιθανές διοργανώτριες για ένα τουλάχιστον γύρο της διοργάνωσης. Ο Αουίτ προτίμησε να διοργανωθεί στις Ηνωμένες Πολιτείες για οικονομικούς λόγους, δηλώνοντας ότι «η αγορά είναι στις Ηνωμένες Πολιτείες, τα γήπεδα βρίσκονται στις Ηνωμένες Πολιτείες, οι άνθρωποι είναι στις Ηνωμένες Πολιτείες. Η μελέτη που έχουμε κάνει δείχνει ότι τα πάντα βρίσκονται στις Ηνωμένες Πολιτείες». Τον Ιούλιο του 2012 ο Πρόεδρος της CONCACAF, Τζέφρι Γουέμπ, δήλωσε ότι υπήρχε πολλή δουλειά που έπρεπε να γίνει όσον αφορά το οργανωτικό κομμάτι.

Την 1η Μαΐου 2014, ανακοινώθηκε η διεξαγωγή της διοργάνωσης στις Ηνωμένες Πολιτείες το διάστημα 3–26 Ιουνίου 2016.

## Χώροι διεξαγωγής
Στις 8 Ιανουαρίου 2015 CONCACAF και CONMEBOL ανακοίνωσαν τις 24 μητροπολιτικές περιοχές των ΗΠΑ που έχουν εκδηλώσει ενδιαφέρον για τη φιλοξενία των αγώνων.

Τα στάδια επιλέχθηκαν μετά από διαδικασία υποβολής προσφορών, με την ελάχιστη χωρητικότητα να είναι 50.000 θέσεις. Ο τελικός κατάλογος αναμενόταν να αριθμεί μεταξύ 8 και 13 γηπέδων και επρόκειτο να ανακοινωθεί το Μάιο του 2015. Ωστόσο, ο κατάλογος δε δόθηκε στη δημοσιότητα, με αποτέλεσμα να προκύψουν εικασίες σχετικά με το αν θα πραγματοποιηθεί ή όχι η διοργάνωση, εξαιτίας των κόκκινων ανακοινώσεων της Interpol για τους πρώην προέδρους των συνομοσπονδιών CONMEBOL και CONCACAF, σε σχέση με την υπόθεση διαφθοράς στη ΦΙΦΑ το 2015, συμπεριλαμβανομένων των ισχυρισμών ότι δέχονται σημαντικές δωροδοκίες ύψους 112,5 εκατομμυρίων δολαρίων για τη συμφωνία στα τηλεοπτικά δικαιώματα της διοργάνωσης. Ωστόσο, αξιωματούχοι από την CONMEBOL εξέφρασαν την επιθυμία να πραγματοποιηθεί η διοργάνωση, παρά το σκάνδαλο.

Στις 19 Νοεμβρίου 2015, ανακοινώθηκαν τα δέκα γήπεδα που επιλέχθηκαν για τη διοργάνωση από την CONCACAF, την CONMEBOL και την USSF.

## Συμμετέχουσες ομάδες
Κατά την επίσημη ανακοίνωση της διοργάνωσης, CONMEBOL και CONCACAF επιβεβαίωσαν ότι όλα τα δέκα μέλη της CONMEBOL θα συνοδεύονται από έξι ομάδες της CONCACAF στη διοργάνωση. Οι Ηνωμένες Πολιτείες και το Μεξικό προκρίθηκαν αυτόματα. Οι υπόλοιπες τέσσερις θέσεις δοθηκαν στην Κόστα Ρίκα της Ποδοσφαιρικής Ένωσης Κεντρικής Αμερικής, ως νικήτρια του Κόπα Σεντροαμερικάνα 2014, στην Τζαμάικα της Ποδοσφαιρικής Ένωσης Καραϊβικής ως νικήτρια του Κυπέλλου Καραϊβικής 2014, στην Αϊτή και στον Παναμά, τις δύο νικήτριες ομάδες των αγώνων κατάταξης μεταξύ των ομάδων που βρέθηκαν στην υψηλότερη κατάταξη με τη λήξη του ΚΟΝΚΑΚΑΦ Γκολντ Καπ 2015.

## Κλήρωση
Η τοποθέτηση των ομάδων και το πρόγραμμα των αγώνων ανακοινώθηκαν στις 17 Δεκεμβρίου του 2015. Οι Ηνωμένες Πολιτείες ως διοργανώτρια, η Αργεντινή με την υψηλότερη θέση στην κατάταξη της ΦΙΦΑ, μαζί με τη Βραζιλία και το Μεξικό, τοποθετήθηκαν στο πρώτο δοχείο.

Η κλήρωση πραγματοποιήθηκε στις 21 Φεβρουαρίου του 2016 στις 19:30 EST, στο αίθουσα Hammerstein Ballroom στην πόλη της Νέας Υόρκης. Οι ομάδες τοποθετήθηκαν με βάση την κατάταξη της ΦΙΦΑ το Δεκέμβριο του 2015.

Τα τέσσερα δοχεία των ομάδων εμπερείχαν τέσσερις θέσεις το καθένα, μία για κάθε ομάδα, ως εξής:

## Ρόστερ

Κάθε χώρα είχε τη δυνατότητα να δηλώσει λίστα με 23 παίκτες (τρεις από τους οποίους έπρεπε να είναι τερματοφύλακες).

## Διαιτητές

## Τελετή έναρξης
Η τελετή έναρξης του Κόπα Αμέρικα Σεντενάριο στο Levi's Stadium στη Σάντα Κλάρα περιελάμβανε μουσικές παραστάσεις του Κολομβιανού Χ. Μπαλβίν, του Αμερικανού Τζέισον Ντερούλο και της Καναδικής μπάντας Magic!

## Φάση των ομίλων
Όλες οι ώρες είναι EDT (UTC-4). Οι καλύτερες ομάδες κάθε ομίλου προκρίνονται στα προημιτελικά.

### Κριτήρια σε περίπτωση ισοβαθμίας
Οι ομάδες κατατάσσονται με βάση τα ακόλουθα κριτήρια:
#Καλύτερη βαθμολογία σε όλους τους αγώνες των ομίλων
#Διαφορά τερμάτων σε όλα τα αγώνες των ομίλων
#Καλύτερη επίθεση σε όλους τους αγώνες των ομίλων
#Σε περίπτωση που δύο ή περισσότερες ομάδες βρεθούν στην ίδια θέση με βάση τα παραπάνω κριτήρια, τότε κατατάσονται ως εξής:
##Καλύτερη βαθμολογία σε όλους τους αγώνες των ομίλων μεταξύ των εμπλεκομένων ομάδων
##Διαφορά τερμάτων σε όλα τα αγώνες των ομίλων μεταξύ των εμπλεκομένων ομάδων
##Καλύτερη επίθεση σε όλους τους αγώνες των ομίλων μεταξύ των εμπλεκομένων ομάδων
##Κλήρωση

### Όμιλος Α΄

----

----

### Όμιλος B΄

----

----

### Όμιλος Γ΄

----

----

### Όμιλος Δ΄

----

----

## Φάση νοκ άουτ

Όλες οι ώρες είναι EDT (UTC-4). Στους προημιτελικούς, ημιτελικούς, και στον αγώνα για την τρίτη θέση, αν παραμείνει η ισοπαλία μετά από 90 λεπτά, ακολουθεί η διαδικασία των πέναλτι για τον καθορισμό του νικητή (χωρίς παράταση). Στον τελικό, αν παραμείνει η ισοπαλία μετά από 90 λεπτά, ο αγώνας οδηγείται στην παράταση. Αν ο αγώνας λήξει ισόπαλος και μετά από την παράταση, ακολουθεί η διαδικασία των πέναλτι για τον καθορισμό του νικητή.

### Αγώνες

### Προημιτελικά

----

----

----

### Ημιτελικά

----

### Αγώνας για την 3η θέση

### Τελικός

## Στατιστικά
### Σκόρερ

## Μάρκετινγκ
### Χορηγίες

### Θεματικά τραγούδια
"Superstars" από τους Αμερικανούς ράπερ Pitbull και Becky G είναι το επίσημο τραγούδι της διοργάνωσης και οι δύο καλλιτέχνες θα εκτελέσουν το τραγούδι κατά τη διάρκεια του Τελικού.

## Τηλεοπτικά δικαιώματα

### Βόρεια και Νότια Αμερική

### Υπόλοιπος κόσμος

## Παραπομπές


## Εξωτερικοί σύνδεσμοι
* CA2016 Local Organizing Committee LLC - Επίσημη ιστοσελίδα
* CONCACAF - Επίσημη ιστοσελίδα
* CONMEBOL - Επίσημη ιστοσελίδα
* USSF - Επίσημη ιστοσελίδα

Κατηγορία:Διοργανώσεις CONCACAF (εθνικές ομάδες)
Κατηγορία:Διοργανώσεις CONMEBOL (εθνικές ομάδες)